
PETRUS RAFFAELLI 

DEI ET APOSTOLIGAE SEDIS GRATIA 

SANCTAE CARPENSIS ECCLESIAE EPISCOPUS 

s ANcnssran d. n. pap^e gregorii xvi. 

PRAELATUS DOMESTICUS 
EIUSQUE 80LIO PONTIFICIO ADSISTEIYS 

▼ERBRABIL1BU8 PRATRIBUS AC DILECTISSIMIS IEf CHRISTO FILIIS 
ORDIRI CANONICORUM AKIMARUM CL R ATOR IBUi 
UTRIQUE CLERO POPULOQUB UHIVBRSO 
DIOBCBSIS SUAE 

PJCEM ET SJLXJTEM J DOMINO SEMPI TERNJM. 

Ex hac Urbe tot Sanctorum Martyrum venerando sanguine 
purpurata , ad quam Sanctissimus Dominus Noster Gregorius 
Papa XVI. votis annuens Celsissimi Ducis Nostri Francisci IV. 
me ad vestram Episcopalem Sedem evehendum summa beni- 
gnitate vocaverat ; ex hac Ecclesia omnium Ecclesiarum 
matre et magistra , ad quam ceterae quotquo^ sunt terrarum 
Orbis Ecclesiae propter suam principalitatem convemre debent\ 
ex hoc catholicae Unitatis centro, in quo Principis Aposto- 
lorum Petri Sedes nunquam interitura , constituta est , mox 
discessurus , ut ad vos veniam , Venerabiles Fratres , et Filii in 
Christo carissimi, hasce epistolas praemittere, et per e«s vos 
salutare, animique mei sensa vobis patefacere statui. Apostolica 
missione accepta, divinaque dispositione Dioeceseos vestrae 
Episcopus consecratus, jam vos omnes, ceu pater amantissimus, 
in Christo Domino amplector, et de spirituali vestra salute 

unicc sollicitus, ad eam promovendam jara omnes cogitationes 
mentis, jam omnia cordis mei desideria diriguntur. Neque 
amplins conscientia exiguitatis et infirmitatis virium mearum 
a suscipiendo onere , ipsis angelicis humeris formidando , me 
tantopere deterret , quemadmodum terrebat cum primum 
compertum habui, me in vestrum Episcopum designari. Con- 
silium et incitamentum prorsus unanime virorum doctrina et 
pietate praestantissimorum , quos consulere curavi; inclitae 
Mutinensis Civitatis, in qua jamdiu degebam, quaeque cum 
omni in ea mansionis meae tempore , tum hac potissimura 
occasione innumeris suae benevolentiae et humanitatis testi- 
moniis me cumulavit, singularis de electione mea plausus; illa 
quam vos, Venerabiles Fratres ac Filii carissimi, universi 
prodidistis , animi laetitia ac veluti exultatio , cum me ad ve- 
stram Ecclesiam suo viduatam Pastore vocatum audistis; et 
super haec, vox Principis sapientissimi , et bono non temporali 
solum , sed etiam spirituali subditorum suorum quammaxime 
prospicientis , quae me designabat; et auctoritas veneranda 
Summi Pontificis Christi in terris Vicarii , quae me vestrum 
Episcopum eligebat; haec, inquam, omnia, utpote Voluntatis 
Divinae, cujus^panifestationem enixis ad Deum precibus in- 
terim exposcebam, haud levia indicia, et anxietatem cordis 
paullisper sedarunt , et tiraorem non parum compescuerunt , 
et aniraum insuper addiderunt , confirmaruntque. Etenim si 
infirmae vires , quod quidem heu nimis sentio, ipsum, qui in- 
firmaftt ignobilia mundi eligit, ut fortia quaeque confundat; 
qui linguas infantium facit esse disertas ; ex quo est omnis 
sufficientia nostra , et a quo omne donum perfectum, consiliura 
omne descendit, ipsum virtutem et fortitudmem, ipsum sedium 
suarum assistricem Sapientiam , quae mecum sit , mecumque 



Digitized by Google 



)«( 

laboret, mihi daturam confido. Et licet episcopalia munia 
omnino gravissima, laborisque ac molestiarum plena cogno- 
scam , hisce praesertim temporibus cum magna impiorum 
hominum multitudo Fidem ac Pietatem Filiorum Dei undique 
impetat, cum librorum turpissimorum colluvies, non sine 
borrenda Aniraarum pernicie, regiones jam omnes invadat; 
cum ipsa ratio vivendi , consuetudines ipsae sensim in socie- 
tatem sub fucata specie majoris commodi, aut honestioris 
conversandi modi, invectae, christianorum mores heu nimis! 
corruperint; non tamen me labores, non angustiae, non diffi- 
cultates uilae me terrent. Dummodo consumem cursum meum , 
et ministerium verbi, quod accepi a Domino Jesu ; dummodo 
spirituali bono, vestraeque saluti aeternae prospiciam; non 
faciam animam meam praetiosorem quam me , et , ad boni 
pastoris exemplum, ipsam pro meis ovibus divina misericordia 
adjutus , libentissime ponam. 

Itaque alacri promptoque animo ad vos veniam, Vene- 
rabiles Fratres, et Filii charissimi; minime enim dubito quin 
vos Pastoris vocem omni cum docilitate accepturi, et quae ab 
ipso ad salutem vobis injungentur ultro ac libenter praestituri 
sitis. Non is ego sura qui onera gravia et importabilia vobis 
imponere velim , quique salutis viam difficul ta tibus , anxietati- 
busque perarduam , atque tristitiae et terroris plenam vobis 
reddere studeam. Ab eo edoctus qui divesestin misericordia, 
et cujus natura bonitas; qui de se ait Discite a me quia mitis 
sum et humilis corde : venite ad me omnes qui laboratis et 
oneratis estis , et ego reficiam vos, et invenietis requiem ani- 
mabus vestris; jugum enim meum suave est,etonus meum 
leve, in id potissimum incumbam, ut vos vere persuasos cer- 
tosque reddam nihil suavius atque jucundius, quamDeo sincero 

corde servire; id non ad aeternam solura, sed ad temporalem 
quoque vitae jucunditatem conducere; in eo omnem et priva- 
tam familiae et publicam sitam esse civitatum felicitatem; ab 
eo vel ipsam fortunam negotiorum pendere; et adhuc etiam 
honestarum oblectationum et gaudiorum suavitatem ab eo 
produci : quemadmodum e contrario non esse pacem , neque 
hinc veram prosperitatem impiis , tum divina Rcvelatio , tura 
Historia universa, tum experientia quotidiana declarat. 

Quoniam autem ad tantam dulcedinem ac suavitatem 
verae Ghristi Doctrinae degustandam ne perveniant Fideles , 
nulla est difficultas, nulla seductio, impedimentum nullum, 
quod in medium non proferat inimicus ille , qui in agro Evan- 
gelico superseminare studet zizania , quae triticum suffocent 
et corrumpant ; ideo hic statim monere vos non praetermittam, 
atque iterum iterumque hortari, ut ab iis qui sub ovina pelle, 
intrinsecus vero sunt lupi rapaces , veniunt ad vos , ut captiosis 
sermonidus vos seducant, mactent, et perdant, maxime ca- 
veatis ; ut a nefaria ac mortifera peste librorum impiorum 
prorsus abhorreatis ; ut ab iis omnibus , quae Religionem 
ejusque Ministros aliquo modo impetunt , bonos mores detur- 
pant, inter domesticos pacem et concordiam scindunt, inter 
cives contentiones et dissidia pariunt , aut leges labefactant, 
aut Magistratus parvifaciunt , aut criminantur Dominationem 
et Potestatem a Deo statutam , abstineatis omnino. 

Verum dum haec commemoro, ac vobis viam ostendo tu- 
tissimam simul et verae jucundara, per quara ad aeternam 
beatitatem vos ducere , divino innixus auxilio, totis viribus 
studebo, atque impedimenta praecipua , quae vestro profectui , 
meisque sollicitudinibus officere possunt, patefacio : oh quanta 
Episcopalium munerura moles, gravitas, et difficultas oculos 

percellit meos, et me quodammodo opprimit! Attamen, ut ad 
vos sermonem convertam , quotquot in mea spirituali Ditione 
Sacerdotio fungimini , Venerabiles in Christo Fratres , ita vos 
in laboribus curisque meis adjutores futuros spero, ut in qua- 
cumque etiam magis dissita Dioeceseos parte per vos oves 
omnes vocem Pastoris audiant, et quae debiles sunt vestra vir- 
tute fuiciantur, quae infirmae salutari curentur medicina , 
quae errantes revocentur ad ovile , neque ullam sollicitudines 
vestrae praetereant , neque ulla pereat. Unusquisque enim 
vestrum juxta mensuram gratiae, quam accepit, eam admini- 
strare tenetur ; unusquisque in mysticae vineae cultum pro 
viribus incumbere debet. 

Hinc primum vos affabor speciatim, AmplissimiCathedralis 
Ecclesiae Canonici. Plurimum vos et consilio, et opere mihi 
adfuturos confido, quippe qui cum ceteros in Ecclesia Mi- 
nistros tum dignitate tum doctrina antecellatis, et prima veluti 
luminaria Dioeceseos jure habeamini, sacrum Episcopi Se- 
natum ab Ecclesia constitutum eflicitis. Itaque et sermonibus 
vestris sapientia et pietatis unctione conditis, et conversa- 
tione, habitu, incessu vestro, praestantiam ac sublimitatem 
Dignitatis vestrae praeferentes , reliquis Ecclesiae Ministris 
optimum aemulationis exemplum , ac Fidelibus omnibus aedi- 
ficationem praebete ; atque ii qui ex a&verso sunt vereantur 
nihil habentes malum , dicere de vobis. Psalmis vero , hymnis 
ac canticis spiritualibus ita immolate Deo sacrificium laudis 
in Templo', et sic decorem Domus Dei diligite , ut benedictio 
divina per orationes , et sacrificia a vobis oblata , super vosme- 
tipsos , et univcrsum populum copiosa descendat ; discantque 
etiam rudes quanta cum reverentia et tremore in Ecclesia se 
habere, Sacrisque interesse debeant. 

Vos deinde alloquor, Animarum Curatores, qui suppetias, 
ac strenuam operam in Dioecesi administranda mihi praebetis. 
Pascite quiin vobis est gregem Bei, providentes non coacte, sed 
spontanee , neque turpis lucrigratia, sed voluntarie (I. Petr. 1 . 5.) 
A vestris potissimum curis Animarum vobis commissarum 
aeterna salus , nec non temporalis quoque felicitas paraeciarum 
vestrarum quodammodo pendet. Si namque spiritu ambu- 
latis , cujus Spiritus fructus est charitas , gaudium, pax, pa- 
tientia, benignitas, bonitas , longaninutas , mansuetudo , Jides , 
modestia , castitas (ad Gal. V. 22.) ; si sedulo in puerorum 
christianam institutionem incumbitis, ut jam a tenera aetate 
Deum agnoscere, revereri, et amare, parentes honorare, pie- 
tatem sectari discant; si juvenes per vestras hortationes et 
monita a vobis in virtute fulciantur , ut sobrii sint , passiones 
compescant , otium fugiant et vitia ; si Matresfamilias per vos 
in pietate dirigantur , ut prudentiam doceant adolescentulas , 
viros suos ament , Jilios suos diligant , et prudentes , castae , 
sobriae , domus curam habentes , bemgnae , subditae viris suis 
sint , ut non blasphemetur verbum Dei; si senes demum, juxta 
eamdem Apostoli doctrinam , sobrii sint, pudici^ prudentes, 
sani in Jide in dilectione in patientia , oh ter quaterque beatae 
a vobis administratae Paraeciae , quibus pax, tranquillitas, ve- 
raque hujus quoque vitae jucunditas in timore et benedictione 
Domini, erit velut certum sempiternae felicitatis argumentum! 
Oh ter quaterque beati vos , quos corona immarcescibilis in 
coelis manebit, quorum memoria in benedictione erit in terris ! 

Sacerdotes reliqui , Levitae , et quotquot Dominum ele- 
gistis tamquam partem haereditatis vestrae , mementote voca- 
tionis qua vocati estis; considerate ministerium , ad quod estis 
assumpti ; dignitatem qua insigniti estis prae oculis semper 

habete. Ad sanctificationem tum vestram tum populi a Deo 
estis vocati ; vestrum Ministerium sanctum ; dignitas vestra 
sublimis , plane caelestis , Angelica. Nemo igitur militans Deo 
implicet se negotiis saecularibus ; unusquisque gratia , quam 
accepit , utatur in sanctificationem Corporis Ghristi ; sancta sit 
iJlius conversatio; angelici mores, vita immaculata, coelestis. 

Quae quidem et vos probe intelligere , ac sedulo mente 
revolvere debetis , Adolescentes Clerici , qui tamquam novellae 
plantationes in circuitu Tabernaculi Domini , studio ac pietati 
in Seminario nostro operam datis. Etenim cum tanta sit Sa- 
cerdotalis dignitas ad quam contenditis, nulla vobis cura omit- 
tenda est , ut ea animum scientia , iisque virtutibus ornetis , 
quibus, sicut candelabra lucentia, in Domo Dei lucere possitis. 
Itaque doctrinis variis et peregrinis nolite abduci. Scientia qua 
vos splendere quammaxime oportet non ea sit quae inflat ; ea 
sit cujus initium est timor Domini ; ea sit quae in humilitate 
fundamentum habet; ea sit cujus objectum est veritas, nempe 
Christus Dominus ; ea dcmum sit scientia Sanctorum , quae sci- 
licet veraeSanctitatis fructus in vobis et in aliis producere queat. 

Seraphici Patriarchae Venerabiles Alumni, quorum in 
Carpensi Dioecesi non sine magna cordis mei exultatione duos 
Conventus conspicio, quibus vos alloquar verbis? Annales in- 
cliti vestri Ordinis inspiciens , tot sanctissimos viros qui in eo 
floruerunt admiratione ac veneratione prosecutus , et auxilium 
utilitatemque maxiraam, quam Christi Ecclesiae tum Verbi di- 
vini praedicatione , tum operibus Apostolicae charitatis, tum 
praestantissimarura splendore virtutum , tum ferventissimis ad 
D«um precibus Familiae vestrae attulerunt considerans, macti 
virtute estote , dicam vobis ; sequimini exempla praeclara Pa- 
trum vestrorum; in tanta temporum perversitate , in tanta 

Ecelesiae necessitate adeste excubiis , adeste praesidio ; et quo 
magis inimicus nititur Gregem Christi mactare et perdere ; 
quo magis ferus Aper de Silva Vineam Domini eradicare co- 
natur , eo vos alacriori zelo ad gregis defensionem accurrite ; 
eo impensius in mysticae vineae cultum insudate ; eo fortius 
hostilia arma retundite ; atque potioribus doctrinae , et ora- 
tionis Urbem Sanctam Sion circumvallate praesidiis. 

Sed hoc Orationis praesidium quo maxime Fides nutritur, 
ac roboratur , et cujus virtute de omnibus inimicis suis Ecclesia 
triumphat, a vobis potiori quadam ratione exposcimus ac 
expectamus, Sacrae Virgines, in Monasteriis sive Carpensi, sive 
Mirandulano dicatae Deo. Vos quae optimam partem elegistis 
quae nunquam auferetur a vobis , dum Mundi vanitatibus et 
pompis relictis, in solitudinem convolastis ut inveniretis ele- 
ctum ex millibus , et vocem ejus audiretis qui pascitur inter 
lilia , vos profecto speciali benignitate caelestis Sponsus aus- 
cultat , et vestras deprecationes , vestrosque gemitus excipere 
et exaudire quammaxime delectatur. Oh! igitur.instate precibus 
apud Eum ; et dum in spiritu humilitatis , castitatis , patien- 
tiae , perfectaeque ad invicem dilectionis , incensum suavis- 
simum laudum ac orationum illi offertis, et super vos, et supor 
Ecclesiam , fidelesque universos ut copiosa illius misericordia 
descendat adprecamini. Vos vero quae Mirandulae Puellarum 
institutioni insuper operam datis, in id speciatim incumbentes 
ut vestra institutio earum conditioni , et hodiernae societatis 
necessitati apprime respondeat, tam de societate ipsa ac dc 
Religione benemerentes evaditis, ut familiarum, atque civita- 
tum grati animi sensa jure vobis duplici hac ratione debeantur. 

Optimates , quique omnes vel divitiarum copia , vel pu- 
blicorum officiorum honore, et auctoritate praestatis, etiam ad 

vos ultro ac lubenter aliqua verba dirigere gestio. Plurimum 
et a vobis adjumenti, et consolationis in Pastoralis officii curis 
obeundis haud frustra expecto. Vos qui integerrimam profun- 
dissimamque Celsissimi Principis Francisci IV. quem juxta cor 
suum misericors Dominus nobis dedit pietatem prae oculis ha- 
betis; qui illius in promovendo Catholicae Religionis bono, 
quod totius vel temporalis felicitatis unicum firmissimumque 
fundamentum e::t , studium jugiter intuemini ; qui ex sapien- 
tissimis illius Mandatis et Legibus , ex Providentiis quibus in- 
credibili alacritate et plane admiranda benignitate ad omnes 
subditorum suorum necessitates accurrit , quamluculenter per- 
spicitis quanta sit in eo vera Christiana virtus et charitas, 
quantus aequitatis et justitiae amor , quanta in omnibus optimi 
Principis muniis obeundis sollicitudo; Vos, inquam , perillustria 
Illius exempla emulari studete. Eapropter , Divites , extendite 
faciles manus vestras ad pauperes ; facite vobis amicos de 
Mammona iniquitatis ; et thesaurizate vobis thesauros non de- 
ficientes in caelo. Magistraius ,justum judicium judicate; omnia 
honeste et secundum ordinem facite. Omnes demum qui aliis 
praestatis, aliis et exemplo virtutum , et merito bonorum ope- *« 
rum et legum tum divinarum , tum humanarum observantia 
praeite. 

Tandem universi et singuli, qui Pastorali curae ac sollici- 
tudini meae concrediti estis , Filii in Christo carissimi , cujus- 
cumque generis, gradus, sexus, aetatis, en verba vobis Patris i 
amantissimi. Et primum quidera obsecror et obtestor vos per 
viscera Misericordiae Dei Nostri, ut sitis fortes in fide^ et per 
Jidem ambuletis et non per specien%; etenim sine fide impossi- 
bile est placere Deo. Quoniam vero Fides si non luxbeat opera, 
mortua est in semetipsa , ideo satagite ut per bona opera cer- 

tam vestram vocationcm, etelectionem faciatis. Diligite pariter 
Deum de corde puro , et conscientia bona , et Jide non Jicta : 
etenim diligentibus Deum ornnia cooperantur in bonum , et qui 
Deum diligit ab eo diligetur. Mementote autem quod qui Deum 
diligit, sermonem ipsius servat, neque Deum diligit qui per pec- 
cata eum oflfendit. Praeterea fwc mandatum habemus a Deo 
ut qui Deum diligit , diligat et Proximum suum. Hinc ambulate 
in dilectione , et diligite vos invicem sicut Christus dilexit vos. 
Proinde Parentes diligite filios vestros, eosque in disciplioa et 
timore Domini jam ab infantia educate , verbo et exemplo in 
viam salutis dirigite , ab otio , a vitiis , ab illecebris mundi at- 
tente defendite , et praesertim vigilate ne a prava iniquorum 
conversatione corrumpantur. Filii diligite et honorate parentes, 
si longaevos esseetbeatos etiam super terram cupitis; etcavete 
ne ullam unquam caussam doloris , et tristitiae eis praebeatis ; 
quia tristitia matris , et dolor patris maledictionem divinam in 
filios provocat. Viri diligite uxores vestras sicut Christus dilexit 
Ecclesiam , vosque Uxores diligite vestros viros , et subditae 
estote illis , atque mutua haec vestra in Christo dilectio leve ac 
jucundum vel ipsum Matrimonii jugum vobis efficiet. Diligite 
Domini servos , vosque servi diligite et obedite dominis vestris ; 
et sic nec amaritudo aut ira , nec indignatio aut clamor , nec 
contentiones aut dissidia erunt in vobis. Subditi cujuscumque 
ordinis et gradus, cujuscumque aetatis , et sexus, voluntariam 
obedientiam , submissionem , fidelitatem , retribuite amantis- 
simo Principi , qui vestro bono , et prosperitati indesinenter ? 
quam sollicite , omnimode prospicit ; atque ita Dei voluntatem 
facientes non propter iram solum sed propter conscientiam , 
haereditatem filiorura Dei, pacem ac perfectam tranquillitatem 
consequemini. Omnes denique odientes malum, adhaerentes 

bono , charitate fraternitatis invicem diligamus , honore in- 
vicem praevenientes , sollicitudine non pigri , spiritu ferven- 
tes , spe gaudentes , in tribulatione patientes , orationi instan- 
tes , necessitatibus Sanctorum communicantes : atque haec 
sanctissiina Charitas patiens, benigna, suavis, et singulos cives, 
et familias , et pagos et civitates in concordia plena omnisque 
generis felicitate iirmabit. 

Ut autem haec vota impleantur , accedamus , dilectissimi , 
cum fiducia accedamus ad thronum gratiae , ad ipsum Chari- 
tatis fontera uberriruum, ad sacratissimum CorDomini Redem- 
ptoris Nostri Christi Jesu. Quanto amore erga homines cor istud 
ardeat , in hoc cognovimus quoniam ipse pro nobis animam 
suam posuit - et cum adhuc peccatores essemus pro nobis 
mortuus est. Igitur verendum non est ne accedentes ad illud cum 
fiducia , non aquas verae charitatis in gaudio hauriamus. Si 
enim ignem venit mittere in terram , neque aliud vult nisi ut 
accendatur , et si tam amanter invitat omnes qui laborant , et 
onerati sunt ut ad eum accedant . et -requiem inveniant ani- 
mabus suis , culpa erit nostra , quod non accesserimus , si vera 
charitate non accendamur , non inflammemur. 

Beatissima Virgo Maria, quam in Coelos assumptam prae- 
cipuam Patronam veneramur, quaeque Mater est pulchrae dile- 
ctionis , haec vOta clementer suscipiat , ante divinum deferat 
thronum , eorumque complementura a Patre et Filio et Spiritu 
Sancto benignissima imploret : et Sanctus Bernardinus , sera- 
phicae Sancti Francisci charitatis aemulator eximius , cujus in 
tutela est Carpensis Ecclesia , ceterique Coelites , quos Advo- 
catos colimus , nobis adsint propitii , suaque nos potenti Pro- 
tectione in charitate confirment. 

Haec sunt , Venerabiles Fratres et Filii in Christo caris- 
simi , quae hac ipsa die Consecrationis meae vobis declarare 
volui, animi mei sensa. Modo obsecrabo et obtestabor vos 
omnes ut sine intermissione oretis et pro SS. Domino Nostro 
Gregorio Papa XVI. quem suum in Terris Vicarium, supremum 
cunctorum Fidelium Pastorem , Patrem ac Doctorem Christus 
Jesus constituit , ut illum Ecclesiae suae bono , Religionisque 
incremento quam diutissime servet incolumem , fortunetque ; 
et pro religiosissimo ac gloriosissimo Duce Nostro Francisco IV. 
ut Eum Deus , una cum Augusta Conjuge , Regia Sobole , et 
universa Familia lpsius ubenoribus semper gratns, ac plenionbus 
cumulet benedictionibus ; et.pro rae tandem , ut ita meis mu- 
neribus satisfaciam , ut una cum grege mihi credito ad vitam 
perveniam sempiternam. 

Gratia Doraini Nostri Jesu Christi , Charitas Dei , et Com- 
municatio Spiritus Sancti sit cum omnibus vobis. 

Datum Romae extra Portam Flaminiam XIV. Ral. Febr. 
An. MDCCCXL. ipsa Consecrationis die. 

